
BASHKIA PUSTEC
SEKTORI I BURIMEVE NJERËZORE



SHPALLJE PËR LËVIZJE PARALELE
DHE PRANIM NË SHËRBIMIN CIVIL
SPECIALIST PËR PROKURIMET PUBLIKE

Në zbatim të nenit 22 dhe 25 të ligjit nr. 152/2013, “Për nëpunësin civil”, i ndryshuar, si dhe kreut II, III, IV dhe V, të Vendimit nr. 243 datë 18.03.2015 të Këshillit të Ministrave “Për pranimin, lëvizjen paralele, periudhën e provës dhe emërimin në kategorinë ekzekutive”, Bashkia Pustec shpall procedurat e lëvizjes paralele dhe të pranimit në shërbimin civil për pozicionin:
Nje vend pune në pozicionin Specialist për Prokurimet Publike në Sektori i Burimeve Njerezore,
- Kategoria e pagës IV-3.
Pozicioni i më sipërm u ofrohet fillimisht nëpunësve civilë të së njëjtës kategori për procedurën e lëvizjes paralele. Vetëm në rast se ky pozicion, në përfundim të procedurës së lëvizjes paralele, rezulton ende vakant, ai është i vlefshëm për konkurrimin nëpërmjet procedurës së pranimit në Shërbimin Civil.
Për të dy procedurat (lëvizje paralele dhe pranim në shërbimin civil) aplikohet në të njëjtën kohë.
Afati për dorëzimin e dokumenteve për:

LËVIZJE PARALELE — 18/11/2026
Afati për dorëzimin e dokumenteve për:
PRANIM NË SHËRBIMIN CIVIL — 25/11/2026





DETYRAT DHE PËRGJEGJËSITË
- Përmbush të gjitha detyrat që i ngarkohen nga Pergjegjesi i sektorit , në zbatim të legjislacionit në fuqi.
- Relaton pranë përgjegjësit të sektorit në mënyrë periodike mbi përmbushjen e detyrave të caktuara.
- Mban kontakte të rregullta me anëtarët e komisionit të propozuar nga Kryetari i Entit Prokurues dhe i vë në dijeni për datën, vendin dhe orën në të cilën do të mblidhet Komisioni i Vlerësimit të Ofertave.
- Harton dokumentacionin e tenderit së bashku me komisionin përkatës, për zbatimin e procedurave të prokurimit sipas kërkesave të parashikuara në ligj.
- Mban dhe kontrollon në çdo kohë projektet dhe preventivat që kanë të bëjnë me prokurime të infrastrukturës, ndërtimeve, shërbimeve dhe blerjeve.
- Mban të azhornuar listë shoqërish të specializuara në projekte të infrastrukturës për procedura të ndryshme prokurimi, në mbështetje të legjislacionit përkatës.
- Mban të azhornuar listë teknikësh, supervizorësh dhe studiosh projektimi të specializuar në infrastrukturë.
- Mban të azhornuar listën e çmimeve mbi zëra të preventivave duke bashkëpunuar me organe të specializuara për projektet e infrastrukturës.
- Vë në dispozicion të kandidatëve dokumentet e tenderit të miratuara nga Komisioni brenda afateve të parashikuara në ligj.
- Sqaron kandidatët që kanë tërhequr dokumentacionin për tender mbi çdo paqartësi që mund të kenë gjatë hartimit të ofertave në lidhje me dokumentacionin e vënë në dispozicion nga Enti Prokurues.
- I komunikon kandidatëve që kanë tërhequr dokumentacionin brenda afatit të parashikuar në ligj çdo ndryshim në dokumentet e tenderit, të miratuara nga Komisioni i Vlerësimit të Ofertave.
- Ka për detyrë të ruajë fshehtësinë e shqyrtimit të dokumentacionit të paraqitur nga shoqëritë pjesëmarrëse në tender deri në momentin e komunikimit zyrtar të fituesit nga Kryetari i Entit Prokurues dhe nënshkrimit të kontratës.
- Mban përgjegjësi për respektimin e afateve kohore të procedurave të prokurimit, njoftimin në buletin, specifikimet teknike, sigurimin e materialeve për plotësimin e dokumenteve të tenderit, përgatitjen e dokumenteve të tenderit në bazë të formularëve përkatës të parashikuar në ligj.
- Mban procesverbalet e mbledhjeve të komisionit duke pasqyruar me transparencë çdo vendim të marrë në mbledhjet përkatëse.
- Mban përgjegjësi për firmosjen e procesverbaleve nga të gjithë anëtarët e komisionit të vlerësimit të ofertave si dhe Njësisë së Prokurimit. Plotëson dosjet përkatëse të procedurave të prokurimit duke organizuar të gjithë dokumentacionin e tenderit (urdhër prokurimi, njoftime, vendime të komisionit etj.).
- Me lidhjen e kontratës, bën dorëzimet e dosjeve me procesverbal pranë sektoreve përkatëse.
- Bën inventarin e dosjes së procedurave të prokurimit dhe kujdeset për dorëzimin e tyre në arkivin e Bashkisë Pustec në mënyrë dhe brenda afatit të parashikuar në ligj.
- Në bashkëpunim me njësitë e tjera harton kushtet kryesore teknike të thirrjes së tenderave.
- Merret me procedurat e prokurimit.
- Organizon procesin e shqyrtimit dhe analizimit të ofertave.
- Harton kriteret ligjore të kontratës përfundimtare.
- Komunikon me fituesin e tenderit dhe monitoron realizimin e kontratës.
- Përgjegjës për dhënien e këshillave, udhëzimeve dhe përgatitjen e akteve ligjore e nënligjore në fushën e prokurimit publik me qëllim zbatimin me saktësi të dispozitave ligjore në fuqi.
- Përgjegjës për kryerjen në kohë dhe me cilësi të inspektimit të dosjeve dhe raportimin për monitorimin e procedurave të prokurimit në përputhje me legjislacionin.



1- LËVIZJA PARALELE
Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha institucionet pjesë e shërbimit civil.
KUSHTET PËR LËVIZJEN PARALELE DHE KRITERET E VEÇANTA
Kushtet që duhet të plotësojë kandidati në procedurën e lëvizjes paralele janë:
- Të jenë nëpunës civilë të konfirmuar, brenda së njëjtës kategori.
- Të mos kenë masë disiplinore në fuqi (të vërtetuar me një dokument nga institucioni).
- Të kenë të paktën vlerësimin e fundit “Mirë” apo “Shumë mirë”.
Kandidatët duhet të plotësojnë kriteret e veçanta si vijon:
- Të zotërojë Diplomë Universitare të nivelit minimal “Bachelor” në Shkenca Juridike/Ekonomike/Inxhinierike. (Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
- Të kenë eksperiencë pune mbi 1 vit.
- Të kenë aftësi të mira komunikuese dhe të punës në grup.
- Të ketë njohuri të një gjuhe të huaj.
DOKUMENTACIONI, MËNYRA DHE AFATI I DORËZIMIT
Kandidati duhet të dërgojë dorazi në një zarf të mbyllur, në zyrën e Sektorit  të Burimeve Njerëzore, të Bashkisë Pustec, këto dokumente:
- Letër motivimi për aplikim në vendin vakant.
- Një kopje të jetëshkrimit.
- Një numër kontakti dhe adresën e plotë të vendbanimit.
- Fotokopje e diplomës. Nëse aplikanti disponon një diplomë të një universiteti të huaj duhet ta ketë të njehsuar pranë Ministrisë së Arsimit.
- Fotokopje e listës së notave. Nëse ka një diplomë dhe listë notash të ndryshme me vlerësimin e njohur në Shtetin Shqiptar, aplikanti duhet ta ketë të konvertuar atë sipas sistemit shqiptar.
- Fotokopje të një vlerësimi vjetor.
- Fotokopje të aktit të konfirmimit të Statusit të nëpunësit civil.
- Fotokopje të librezës së punës e plotësuar.
- Certifikata ose dëshmi të kualifikimeve, trajnimeve të ndryshme.
- Fotokopje e letërnjoftimit.
- Vetëdeklarim të gjendjes gjyqësore.
- Vërtetim gjendjes shëndetësore.



Dokumentet duhet të dorëzohen në institucion, brenda datës 18/11/2026.
REZULTATET PËR FAZËN E VERIFIKIMIT PARAPRAK
Në datën 18/11/2026, Sektori i Burimeve Njerëzore në Bashkinë Pustec do të shpallë në portalin “Drejtorisë Rajonale të Agjencisë Kombëtare të Punësimit dhe Aftësive”, në faqen zyrtare të internetit të Bashkisë dhe në stendën e informimit të publikut listën e kandidatëve që plotësojnë kushtet e lëvizjes paralele dhe kriteret e veçanta.
Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Sektori i  Burimeve Njerëzore të Bashkisë Pustec, nëpërmjet adresës tuaj të e-mail, për shkaqet e moskualifikimit.
Kandidatët, të cilët rezultojnë të pakualifikuar, brenda 3 (tri) ditëve kalendarike nga data e njoftimit individual, paraqesin ankesat me shkrim pranë Drejtorisë së Burimeve Njerëzore të Bashkisë Pustec. Ankesat zgjidhen brenda 5 (pesë) ditëve kalendarike, nga data e paraqitjes së tyre.
FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA
Kandidatët do të vlerësohen në lidhje me:


- Njohuritë mbi legjislacionin për organizimin dhe funksionimin e qeverisjes vendore.
- Ligji 139/2015.
- Njohuritë mbi ligjin Nr. 152/2013 “Për nëpunësin civil” i ndryshuar dhe aktet nënligjore në zbatim të tij.
- Njohuritë mbi ligjin Nr. 9131, datë 08.09.2003 “Për rregullat e etikës në administratën publike”.
- Njohuritë mbi ligjin Nr. 119/2014 “Për të drejtën e informimit” i ndryshuar.
- Njohuritë mbi ligjin Nr. 44/2015 “Kodi i procedurave administrative i Republikës së Shqipërisë”.
- Ligji nr. 162 datë 23.12.2020 “Për prokurimin publik” i ndryshuar.
- VKM nr. 285 datë 19.05.2021 “Për miratimin e rregullave të prokurimit publik” i ndryshuar, si dhe udhëzimet e Agjencisë së Prokurimit Publik.
- Si dhe çdo akt ligjor dhe nënligjor në fushën e prokurimeve publike.
MËNYRA E VLERËSIMIT TË KANDIDATËVE
Kandidatët do të vlerësohen në lidhje me dokumentacionin e dorëzuar:
Kandidatët do të vlerësohen për përvojën, trajnimet apo kualifikimet e lidhura me fushën, si dhe çertifikimin pozitiv. Totali i pikëve për këtë vlerësim është 40 pikë, i ndarë në: 20 pikë përvojë, 10 pikë për trajnime apo kualifikime të lidhura me fushën përkatëse dhe 10 pikë për certifikimin pozitiv ose për vlerësimet e rezultateve individuale në punë, në rastet kur procesi i certifikimit nuk është kryer.
Kandidatët gjatë intervistës së strukturuar me gojë do të vlerësohen me 60 pikë.
Totali i pikëve është 100 pikë.

DATA E KONKURIMIT DHE DALJA E REZULTATEVE TË KONKURIMIT
DHE MËNYRA E KOMUNIKIMIT

Për datën dhe vendin e konkurrimit kandidatët do të njoftohen nga Sektori i Burimeve Njerëzore .
Në përfundim të vlerësimit të kandidatëve, Bashkia Roskovec do të shpallë fituesin në Faqen Zyrtare të Bashkisë PUSTEC dhe në portalin “Drejtorisë Rajonale të Agjencisë Kombëtare të Punësimit dhe Aftësive”. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.
2- PRANIMI NË SHËRBIMIN CIVIL
Vetëm në rast se pozicioni i publikuar në këtë shpallje, në përfundim të procedurës së lëvizjes paralele, rezulton ende vakant, ky pozicion do të jetë i vlefshëm për konkurrim nëpërmjet procedurës së pranimit në shërbimin civil.
Për këtë procedurë kanë të drejtë të aplikojnë të gjithë personat që janë jashtë shërbimit civil.
KUSHTET QË DUHET TË PLOTËSOJË KANDIDATI NË PROCEDURËN E PRANIMIT NË SHËRBIMIN CIVIL
Kushtet që duhet të plotësojë kandidati në procedurën e pranimit në Shërbimin Civil:
- Të jetë shtetas shqiptar.
- Të ketë zotësi të plotë për të vepruar.
- Të zotërojë gjuhën shqipe, të shkruar dhe të folur.
- Të jetë në kushte shëndetësore që e lejojnë të kryejë detyrën përkatëse.
- Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje.
- Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit nr. 152/2013.
Kandidatët duhet të plotësojnë kriteret e veçanta si vijon:
- Të zotërojë Diplomë Universitare të nivelit minimal “Bachelor” në Shkenca Juridike/Ekonomike/Inxhinierike. (Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
- Të kenë eksperiencë pune deri në 1 vit.
- Të kenë aftësi të mira komunikuese dhe të punës në grup.
- Të ketë njohuri të një gjuhe të huaj



DOKUMENTACIONI, MËNYRA DHE AFATI I DORËZIMIT
Kandidatët që aplikojnë duhet të dorëzojnë dokumentet si më poshtë:


a-Jetëshkrim

b- Fotokopje të diplomës (përfshirë edhe diplomën bachelor).
c- Fotokopje të librezës së punës (të gjitha faqet që vërtetojnë eksperiencën në punë).
d- Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj.
e- Fotokopje të letërnjoftimit (ID).
f- Vërtetim të gjendjes shëndetësore.
g- Vetëdeklarim të gjendjes gjyqësore.
Dokumentet duhet të dorëzohen në institucionin e Bashkisë Pustec, brenda datës 25/11/2026.
REZULTATET PËR FAZËN E VERIFIKIMIT PARAPRAK
Në datën 29/12/2025, Sektori e Burimeve Njerëzore të Bashkisë Pustec do të shpallë në portalin “Drejtorisë Rajonale të Agjencisë Kombëtare të Punësimit dhe Aftësive”, në faqen zyrtare të internetit të Bashkisë dhe në stendën e informimit të publikut listën e kandidatëve që plotësojnë kushtet e lëvizjes paralele dhe kriteret e veçanta.
Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Sektori e Burimeve Njerëzore dhe Çështjeve Juridike të Bashkisë Pustec, nëpërmjet adresës tuaj të e-mail, për shkaqet e moskualifikimit.
Kandidatët, të cilët rezultojnë të pakualifikuar, brenda 5 (pesë) ditëve kalendarike, nga data e njoftimit individual, paraqesin ankesat me shkrim pranë Sektori së Burimeve Njerëzore,të Bashkisë Pustec. Ankesat zgjidhen brenda 5 (pesë) ditëve kalendarike, nga data e depozitimit të ankesës.
FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI
Kandidatët do të vlerësohen në lidhje me:
- Njohuritë mbi legjislacionin për organizimin dhe funksionimin e qeverisjes vendore.
- Ligji 139/2015.
- Njohuritë mbi ligjin Nr. 152/2013 “Për nëpunësin civil” i ndryshuar dhe aktet nënligjore në zbatim të tij.
- Njohuritë mbi ligjin Nr. 9131, datë 08.09.2003 “Për rregullat e etikës në administratën publike”.
- Njohuritë mbi ligjin Nr. 119/2014 “Për të drejtën e informimit” i ndryshuar.
- Njohuritë mbi ligjin Nr. 44/2015 “Kodi i procedurave administrative i Republikës së Shqipërisë”.
- Ligjin nr. 162 datë 23.12.2020 “Për prokurimin publik” i ndryshuar.
- VKM nr. 285 datë 19.05.2021 “Për miratimin e rregullave të prokurimit publik” i ndryshuar, si dhe udhëzimet e Agjencisë së Prokurimit Publik.
- Si dhe çdo akt ligjor dhe nënligjor në fushën e prokurimeve publike.
MËNYRA E VLERËSIMIT TË KANDIDATËVE
Kandidatët do të vlerësohen nga Komiteti i Përhershëm i Pranimit, i ngritur pranë Bashkisë Pustec.
Totali i pikëve të vlerësimit të kandidatëve është 100 pikë të cilat ndahen përkatësisht:

a. 15 pikë për dokumentacionin e dorëzuar.
b. 25 pikë për intervistën e strukturuar me gojë.
c. 60 pikë për vlerësimin me shkrim.
DATA E KONKURIMIT DHE DALJA E REZULTATEVE TË KONKURIMIT
DHE MËNYRA E KOMUNIKIMIT
Në përfundim të vlerësimit të kandidatëve, Sektori e Burimeve Njerëzore  e Bashkisë Pustec do të njoftojë ata individualisht në mënyrë elektronike për rezultatet (nëpërmjet adresës së e-mail). Sektori i Burimeve Njerëzore  do të shpallë fituesin në faqen zyrtare dhe në portalin “Shërbimi Kombëtar i Punësimit”.
Të gjithë kandidatët që aplikojnë për procedurën e ngritjes në detyrë, do të marrin informacion në faqen e Bashkise Pustec, për fazat e mëtejshme të kësaj procedure:
- Për datën e daljes së rezultateve të verifikimit paraprak.
- Datën, vendin dhe orën ku do të zhvillohet konkurrimi.
Për të marrë këtë informacion, kandidatët duhet të vizitojnë në mënyrë të vazhdueshme faqen e Bashkisë Pustec duke filluar nga data: 25/11/2026

